|  |
| --- |
| Р е п у б л и к а С р б и ј аАкадемија техничко-васпитачких струковних студијаОдсек НишБрој: 02-1/ Датум . . 2022. годинеН И Ш |

**У Г  О  В  О  Р**

**О ОБАВЉАЊУ СТРУЧНЕ ПРАКСЕ СТУДЕНАТА**

**мастер струковних студија**

закључен између уговорних страна:

1. **Академије техничко-васпитачких струковних студија-Одсек Ниш, (**у даљем тексту: АТВСС),

Aлександра Медведева бр. 20, Ниш, коју заступа др Зоран Миливојевић,

и

1. Назив привредне организације или јавне институције: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(у даљем тексту: привредна организација/јавна институција),

Адреса (улица и број, град)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Име, презиме и контакт телефон одговорног лица из Привредне организације/јавне институције: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

**Члан 1.**

            Овим уговором уређују се међусобни односи уговорних страна у обављању стручне праксе студената у привредној организацији/јавној институцији, с циљем да студент добије одређена знања и вештине које одговарају профилу његових студија, а које ће моћи да примени у пракси.

            У реализацији предмета овог уговора АТВСС и привредна организација/јавна институција сагласни су да међусобно не могу истицати било каква финансијска, односно материјална потраживања.

**Члан 2.**

АТВСС именује координатора стручне праксе који је дужан да систематски и континуирано прати реализацију стручне праксе студента и да, уколико дође до непредвиђених ситуација у току реализације, предузима одговарајуће мере како би се процес стручне праксе могао несметано наставити.

Привредна организација/јавна институција именује коментора, лице запослено у привредној организацији/јавној институцији које има најмање први степен високог образовања и три године радног искуства у струци, који, у сарадњи са координатором стручне праксе, студенту помаже у реализацији стручне праксе.

**Члан 3.**

            Привредна организација/јавна институција ће студенту омогућити услове за обављање стручне праксе, као и коришћење пословних информација, како би студент могао успешно да обави стручну праксу. Привредна организација/јавна институција може ускратити приступ информацијама и подацима који представљају пословну тајну.

            Привредна организација/јавна институција студенту обезбеђује заштиту здравља на раду, у складу са законом и општим актима привредне организације/јавне институције којима се утврђују мере заштите запослених.

**Члан 4.**

            Студент је дужан да у току трајања стручне праксе уз помоћ и уз контролу координатора стручне праксе и коментора води дневник рада.

**Члан 5.**

            Коментор је дужан да партиципира у извршењу обавеза које студент има у току спровођења стручне праксе, да се у својству инструктора стара да студент проведе потребно време у појединим организационим службама, да му додељује појединачне послове и задатке и контролише њихово извршење, као и да се стара да студенту ради успешног спровођења стручне праксе.

            Посебне обавезе коментора јесу да студента, приликом ступања на праксу, упозна о радној дисциплини и да, ако у току трајања стручне праксе, наступе непредвиђене околности, одмах обавести координатора стручне праксе о њиховом наступању.

**Члан 6.**

Студент се упућује на обављање стручне праксе у привредну организацију/јавну институцију са упутом овереним од стране АТВСС и привредне организације/јавне институције.

**Члан 7.**

            Привредна орагнизација/јавна институција се обавезује да на стручну праксу, у трајању од 90 часова прими \_\_\_\_\_\_\_ број студената АТВСС, у периоду од \_\_\_\_\_\_\_\_\_\_\_\_\_\_\_до \_\_\_\_\_\_\_\_\_\_\_текуће године.

**Члан 8.**

            Овај уговор ступа на снагу даном потписивања, а примењиваће се од дана када студент ступи у Привредна организацију/јавну институцију ради обављања стручне праксе.

            Измене и допуне овог уговора пуноважне су ако су састављене у писаном облику.

**Члан 9.**

            Уговорне стране ће решавати спорне односе у примени овог уговора искључиво мирним путем, међусобним преговарањем.

**Члан 10.**

            Овај уговор је сачињен у 4 (четири) истоветна примерка од којих 2 (два) примерка добија

свака уговорна страна.

У \_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_

**Академија техничко-васпитачких                               ПРИВРЕДНА ОРГАНИЗАЦИЈА/**

 **струковних студија-Одсек Ниш ЈАВНА ИНСТИТУЦЦИЈА**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_                                            \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 **др Зоран Миливојевић, проф. струк. студ.**